Diari Oficial de la Generalitat Valenciana


Sumari del DOGV 5946, del 03-02-2009 (2009/919)

ACORD de 28 de maig de 2008, de la Comissió Territorial d'Urbanisme de València, relatiu al Pla de reforma interior de la unitat d'execució número 13 d'Almàssera. Expedient número 2006.0132.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5946

Data del DOGV
:   03-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/919


Data del document
:   28-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Almàssera
    * pla d'urbanisme

ACORD de 28 de maig de 2008, de la Comissió Territorial d'Urbanisme de València, relatiu al Pla de reforma interior de la unitat d'execució número 13 d'Almàssera. Expedient número 2006.0132. [2009/919]  
Vist l'expedient remés per l'Ajuntament d'Almàssera relatiu al Pla de reforma interior de la unitat d'execució número 13, es destaquen els següents:  
Antecedents  
U. Tramitació municipal. El projecte, que va tenir entrada en la Comissió Territorial d'Urbanisme el 3 de febrer de 2006, es va sotmetre a informació pública mitjançant acord del Ple de l'Ajuntament de 23 de maig de 2005. Transcorregut el període d'exposició pública (DOGV núm. 5041 de 4 de juliol de 2005 i en el diari Levante de 25 de juny de 2005), durant el qual es van presentar dues al·legacions, que van ser estimades, l'expedient es va aprovar provisionalment per acord plenari de 28 de novembre de 2005.  
Dos. Documentació del projecte. Consta de memòria informativa i justificativa, plànols d'informació i d'ordenació.  
Tres. Objecte. Es proposa la delimitació d'una unitat d'execució en sòl urbà per a la gestió d'aquest mitjançant actuació integrada per tal que obtinga l'administració municipal el sòl destinat a vials, carrer Carraixet, per a la seua completa urbanització, i així adquirir les parcel·les lucratives la condició de solar.  
L'àmbit comprén una superfície de 1.123,31 m², dels quals 122,85 m² estan classificats com a sòl urbà residencial pendent d'edificar, 582,42 m² es troben edificats i 520,69 m² estan classificats com a sòl dotacional públic de xarxa viària.   
Les determinacions urbanístiques previstes en el Pla general per a aquest sòl es traslladen i recullen en l'expedient de referència.  
Quatre. Planejament vigent. Almàssera disposa de Pla general aprovat definitivament per la Comissió Territorial d'Urbanisme el 29 de setembre de 1998.   
Cinc. Informe de la Comissió Informativa. La Comissió Informativa de la Comissió Territorial d'Urbanisme de València, en sessió celebrada el 23 de maig de 2008, per unanimitat, va emetre un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/94, reguladora de l'activitat urbanística, de la Generalitat Valenciana, LRAU.   
La documentació està completa, a l'efecte del compliment del que preceptua l'article 27 de la LRAU.  
Segon. Valoració global. L'ordenació proposada compleix els estàndards dotacionals exigits pel planejament vigent, manté l'aprofitament atorgat pel Pla, i és, en conseqüència, coherent amb el model territorial previst pel planejament general del municipi.   
Per tant, no s'aprecia obstacle legal que impedisca l'aprovació autonòmica de l'expedient, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.  
Tercer. Òrgan competent. La Comissió Territorial d'Urbanisme, a proposta del directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans urbanístics de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
A la vista del que antecedeix, la Comissió Territorial d'Urbanisme de data 28 de maig de 2008, per unanimitat, acorda:  
Aprovar definitivament el Pla de reforma interior de la UE número 13, del Pla general d'Almàssera, condicionada a la presentació de 2 còpies del projecte en suport digital.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3c de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data d'aquesta publicació.  
Si escau, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c de la Llei 5/1983, de 30 de desembre, de Govern Valencià i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data d'aquesta publicació. L'esmentat article 44 de la Llei 29/1998 estableix literalment:  
«Article 44.1. En els litigis entre administracions públiques no es pot interposar recurs en via administrativa. No obstant això, quan una Administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.»  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que es considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 28 de maig de 2008.- La secretària de la Comissió Territorial d'Urbanisme: Concepción del Campo Ram de Viu.